વિક્રમ ભટ્ટની હોરર ફિલ્મ ‘૧૯૨૦’થી બોલિવૂડમાં પ્રવેશનારી અદા શર્મા આજકાલ પોતાની નવી ફિલ્મ ‘કમાન્ડો-૨’ને લઇને ચર્ચામાં છે. તે સુપરહિટ ફિલ્મ ‘કમાન્ડો’ની સિક્વલ છે. આ ફિલ્મમાં અદાએ ઘણા એક્શન સીન પણ આપ્યા છે. બોલિવૂડની સાથે-સાથે અદા ઘણી સાઉથની ફિલ્મોમાં પણ કામ કરી ચૂકી છે. અદા કહે છે કે ‘કમાન્ડો-૨’ એક બેસ્ટ કોમેડી ફિલ્મ છે, જેમાં ભરપૂર એક્શન પણ છે. વિદ્યુત જામવાલ આ ફિલ્મમાં મુખ્ય ભૂમિકામાં છે. આ ફિલ્મમાં હું વિદ્યુતની પ્રેમિકાનું પાત્ર ભજવું છું, પરંતુ સાચું કહું તો આ ફિલ્મમાં ભજવેલી ભૂમિકા મેં અગાઉ ક્યારેય ભજવી નથી. મને શૂટિંગ દરમિયાન ક્યારેય એટલી મજા આવી નથી જેટલી ‘કમાન્ડો-૨’ દરમિયાન આવી.